  Туспуктэм: Григорий Фомин Ольга Козачёк Корреспондент Наталия Сильвестрова Удмуртиын «Земский учитель» программае пыриськон понна куриськонъёсты кутыны выльысь кутскизы. Со сярысь журналистъёслы элькунысь дышетонъя но тодосъя министр Светлана Болотникова ивортӥз. 2023-тӥ арын куинь буш уж инты вань: Эграысь 4 номеро школаын математикая дышетӥсь, Кезысь 2 номеро школаын англи кылъя дышетӥсь, Ува ёросысь 1 номеро школаын ӟуч кылъя но литературая дышетӥсь. « 2022-тӥ арын вис вал. 2021-тӥ арын бадӟым конкурс вал – Удмуртиысь сяна, мукет улосъёсысь 13 дышетӥсез шедьтӥм. Вуоно арлы нош ик 13 вакансия вань » Светлана Болотникова, Удмуртиысь дышетонъя но тодосъя министр Туэ куриськонъёсты 25-тӥ куартолэзёзь куто. Программае 55 аресозь дышетӥсьёс пыриськыны быгато, кин али улон но (яке) ужан интыысьтыз 50 иськемлэсь кыдёке гуртэ, черкогуртэ ужаны выжыны дась. Дышетӥсьлэн арняяз 18 яке тросгес ужан часэз луоз, уждун ужан огъянкылъя тыриськоз.  Дышетӥсьлы огпол 1 миллион манет сётозы   Дышетӥсьлы школаын вить ар ӵоже со школаын ужаны кулэ луоз. Вож нуныен пукон отпуск ужанэ уг пыры. Соку дышетӥсен ужан огъякылэз азьланьтозы. Озьы ик дышетӥсьлы улон инты сётозы. Эграысь 4 номеро школае математикаен дышетӥсь кулэ. Али отын одӥг сюрслэсь трос нылпи дышетске, 31 дышетӥсь ужа. Школаын «Точка роста» центр но педагогикая классъёс кылдытэмын. « Дышетӥсьёсмы бадӟым нагрузкаен ужало – арняяз 30 час математика нуо. Ми мукет школаысь но дышетӥсез ӧтимы, малы ке шуоно часъёс трос » Ольга Бобок, Эграысь 4 номеро школалэн директорез «Земский учитель» программа «Образование» йӧскалык ӵектос улсын быдэстӥське. Туэ куриськонъёсты кутон толшоре кутскиз. Тегъёс: Удмуртия Земскийучитель дышетӥсьёс школаос  